बीहनि कथाः अन्तरात्माक आवाज\n98. अन्तरात्माक आवाज\n-बच्चा तूँ हमर संग छोड़ि कऽ अपना लेल खतरा मोल लऽ रहल छें ।\n-बाबा, पैघ खतरा तँ अहाँक संग रहलापर अछि ।\n-हमरा लऽग कोनो खतरा नै छौ ।तूँ तँ जानैत छें, दुनियाँक कोनो ताकत हमर नकली चोलाकेँ नै भेद सकैत अछि ।\n-इएह घमण्ड अहाँकेँ पतन दिश लऽ जाएत ।एते दिन हम अहाँक लड़कीक धन्धा, ड्रग्सक धन्धा आ हथियारक धन्धामे संग देलौं, मुदा आब नै ।\n-आब किए नै ? आब तोरा दूना टाका देबौ ।\n-नै चाही टाका ।आब हम जागि गेल छी ।हमर अन्तरात्माक आवाज मजगूत भऽ गेल अछि ।एते दिन अहाँ बचि गेलौं, मुदा आब हम कोर्टमे गवाही देबै ।\n- बच्चा, ओहिसँ पहिने तोरा मरबा देबौ ।\n-ई सम्भव नै अछि ।जागलकेँ अहाँ नै मारि सकै छी ।जँ देशक सबटा चेला जागि जेतै तँ अहाँ एहन सब पाखण्डीसँ जहल भरि जेतै ।\nकिछु दिन बाद बाबा कोर्टमे ठाढ़ छलथि ।
